— 114 — 



mod den snigende Sot, som der ingen Lægedom var. for, og som 

 omsider fik Bugt med hans kraftige Konstitution. Efter at Lig- 

 brændingen havde fundet Sted, vendte hans Hustru hjem hertil 

 med hans Aske, og ved en Mindehøjtid blev Urnen den 30. Juni 

 nedsat paa Frederiksberg Kirkegaard. 



Frederik Kølpin Ravn, der var født i Aalborg d. 10. Maj 

 1873, blev Student i 1890 og var allerede da klar over, at han vilde 

 studere Naturhistorie, særlig Botanik. Han kastede sig med Iver 

 over Studierne, særlig tiltrukket af Warming's inciterende Un- 

 dervisning, og hans gode Hoved og store Lærenemhed parret med 

 hans udprægede Lyst til Videnskaben gjorde Studiet let og dog 

 udbyttegivende for ham. Han deltog ivrigt i botaniske Ekskursioner 

 og i Møder baade i Dansk Botanisk Forening og i de private Smaa- 

 foreninger, som de naturhistoriske Studerende paa den Tid havde. 

 Han var saaledes et aktivt Medlem af en lille Klub »Den tykke 

 Dreng«, der holdt sine Møder paa Botanisk Laboratorium paa 

 Kvistkamret hos den daværende Assistent ved plantefysiologisk 

 Laboratorium M. M. Lund 1 ). Her har Ravn mangen en Aften 

 deltaget i vore livlige Diskussioner, der gærne begyndte i Til- 

 slutning til det afholdte obligatoriske Foredrag, men senere gled 

 over til at omfatte ganske andre Æmner. Alle den Tids bræn- 

 dende Spørgsmaal blev draget ind i den ungdommelige og livs- 

 friske Debat, der tidt fortsattes paa den ikke altid korteste 

 Hjemvej. Disse Aftner var for Ravn — som de er for os andre 

 af den lille 9-Mands Klike — blandt de bedste Minder fra vor 

 glade og interesserede Studentertid. Det var Tider, hvor Studie- 

 forholdene laa anderledes frit end nu til Dags, og hvor Personlig- 

 heden lettere udformede sig, men hvor Mulighederne for at lide 

 Skibbrud ogsaa var større. 



For et Menneske som Ravn med det rolige og ligevægtige 

 Naturel, de gode Evner og den store Energi og Lyst til at ville 

 noget, blev naturligvis disse Studiekaar kun til det gode. De 

 udviklede ham til en selvstændig Person og gjorde ham til den 

 helstøbte Mand han var. 



Han tog sin Magisterkonferens i 1896 og var allerede da midt 



1 ) Klubbens Navn hentyder — ikke helt respektfuldt — til, at vi be- 

 tragtede os som staaende under den faderlige Omsorg af den daværende 

 Professor i Plantefysiologi Rasmus Pedersen, der var særdeles godt i 

 Stand (hans Nom de guerre blandt de studerende var »den tykke Mand«). 



